CELEX: 52007PC0855
Language: da
Date: 2007-12-21
Title: Forslag til Rådets agørelse om den holdning, som Fællesskabet skal indtage i samarbejdsudvalget, nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side, til nedsættelsen af et underudvalg om retfærdighed, frihed og sikkerhed

Vigtig juridisk meddelelse

|

52007PC0855

Forslag til Rådets agørelse om den holdning, som Fællesskabet skal indtage i samarbejdsudvalget, nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side, til nedsættelsen af et underudvalg om retfærdighed, frihed og sikkerhed  /* KOM/2007/0855 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 21.12.2007KOM(2007) 855 endeligForslag tilRÅDETS AGØRELSEom den holdning, som Fællesskabet skal indtage i samarbejdsudvalget, nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side, til nedsættelsen af et underudvalg om retfærdighed, frihed og sikkerhed(forelagt af Kommissionen)BEGRUNDELSE1.  På sit møde den 14. november 2006 vedtog Samarbejdsrådet EU-Georgien en henstilling om gennemførelse af en handlingsplan under den europæiske naboskabspolitik (ENP). Som nævnt i henstillingen fastsætter handlingsplanen de konkrete skridt, som parterne skal tage for at indfri deres forpligtelser i henhold til partnerskabs- og samarbejdsaftalen af 1999 mellem De Europæiske Fællesskaber og deres medlemsstater på den ene side og Georgien på den anden side, og danner en bredere ramme for at fremme en langt tættere økonomisk og lovgivningsmæssig integration af Georgien i EU over en periode på fem år.2.  ENP-handlingsplanen EU-Georgien indeholder flere mål med relation til området retfærdighed, frihed og sikkerhed, specielt inden for det 4. prioriterede område og punkt 4.3 i de generelle mål og foranstaltninger. Handlingsplanen omfatter desuden en styrket dialog mellem EU og Georgien om migrationsspørgsmål, herunder spørgsmål om tilbagetagelse og visa.3.  Med henblik på at oprette de rette institutionelle rammer for udviklingen af denne dialog og regelmæssigt overvåge gennemførelsen af målene om retfærdighed, frihed og sikkerhed er det fastsat i ENP-handlingsplanen EU-Georgien (kapitel 4.3), at der skal oprettes et nyt underudvalg om retfærdighed, frihed og sikkerhed inden for rammerne af partnerskabs- og samarbejdsaftalen mellem De Europæiske Fællesskaber og deres medlemsstater og Georgien.4.  I overensstemmelse med artikel 2, stk. 1, i Rådets og Kommissionens afgørelse af 31. maj 1999 om indgåelse af ovennævnte partnerskabs- og samarbejdsaftale, vedlægges teksten til forslaget til en rådsafgørelse om den holdning, Fællesskabet skal indtage i Samarbejdsudvalget EU-Georgien til nedsættelsen af et underudvalg om retfærdighed, frihed og sikkerhed.5.  Forslag tilRÅDETS AGØRELSEom den holdning, som Fællesskabet skal indtage i samarbejdsudvalget, nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side, til nedsættelsen af et underudvalg om retfærdighed, frihed og sikkerhedRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til artikel 2, stk. 1, i Rådets og Kommissionens afgørelse af 31. maj 1999[1] om indgåelse af en partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side,under henvisning til forslag fra Kommissionen, ogud fra følgende betragtninger:(1) Den 14. november 2006 vedtog Samarbejdsrådet EU-Georgien en henstilling om gennemførelse af handlingsplanen EU-Georgien.(2) Artikel 83 i partnerskabs- og samarbejdsaftalen fastsætter, at samarbejdsrådet i varetagelsen af sine opgaver bistås af et samarbejdsudvalg.(3) Samarbejdsrådet EU-Georgien vedtog den 12. oktober 1999 forretningsordenen for samarbejdsudvalget[2] med delegation af ansvaret for nedsættelse af underudvalg til Samarbejdsudvalget EU-Georgien -TRUFFET FØLGENDE AFGØRELSEEneste artikelFællesskabets holdning i det samarbejdsudvalg, der er nedsat ved artikel 83 i partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side, til nedsættelsen af et underudvalg om retfærdighed, frihed og sikkerhed, skal være i overensstemmelse med bilaget til denne afgørelse.Udfærdiget i Bruxelles, denPå Rådets vegneFormandBILAGSAMARBEJDSUDVALGET HAR -under henvisning til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side ("aftalen"), særlig artikel 83, ogud fra følgende betragtninger:(1) I henhold til artikel 10 i samarbejdsudvalgets forretningsorden[3] kan samarbejdsudvalget nedsætte underudvalg og fastlægge deres mandat.(2) Handlingsplanen for EU/Georgien under den europæiske naboskabspolitik (ENP) fastsætter i kapitel 5, at de fælles organer, der oprettes under aftalen, skal fremme og overvåge gennemførelsen af handlingsplanen, og at de strukturer, der oprettes under aftalen, bør tages op til revision for at sikre, at alle prioriteterne for den europæiske naboskabspolitik er behørigt tilgodeset.(3) Områderne retfærdighed, frihed og sikkerhed udgør nøgleprioriteter i ENP-handlingsplanen EU/Georgien -TRUFFET FØLGENDE AFGØRELSEEneste artikelDer nedsættes et underudvalg om retfærdighed, frihed og sikkerhed. Underudvalgets mandat er vedlagt i bilaget.Udfærdiget iFor Samarbejdsudvalget EU-Georgien For GeorgienFor Det Europæiske FællesskabMandat for Underudvalget for Retfærdighed, Frihed og Sikkerhed, der er nedsat under partnerskabs- og samarbejdsaftalen mellem De Europæiske Fællesskaber og deres medlemsstater og GeorgienSAMARBEJDSUDVALGET HAR -under henvisning til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Georgien på den anden side,under henvisning til forretningsordenen for samarbejdsudvalget, der blev fastsat af samarbejdsrådet den 12. oktober 1999 som bilag til samarbejdsrådets forretningsorden, særlig artikel 10 -nedsat et underudvalg for retfærdighed, frihed og sikkerhed med følgende mandat:Artikel 1Underudvalget skal drøfte gennemførelsen af partnerskabs- og samarbejdsaftalen og den dertil knyttede handlingsplan under den europæiske naboskabspolitik på følgende områder:-  grænseforvaltning,-  forvaltning af lovlig og ulovlig migration (herunder spørgsmål vedrørende tilbagetagelse, visa, sikkerhed omkring rejsedokumenter og asyl)-  internt fordrevne personer-  bekæmpelse af organiseret kriminalitet (herunder menneskesmugling og –handel, ulovlig narkotika, hvidvaskning af penge, internetkriminalitet, korruption og andre ulovlige aktiviteter)-  bekæmpelse af terrorisme (herunder finansiering af terrorisme)-  retshåndhævelse og retligt samarbejde-  retsstaten og domstolsreform-  beskyttelse af personoplysninger-  udvikling af grænseoverskridende og regionalt samarbejde om retfærdighed, frihed og sikkerhed.Ovenstående liste er ikke udtømmende, og samarbejdsudvalget kan tilføje andre emner.Artikel 2Underudvalget arbejder under samarbejdsudvalget. Underudvalget rapporterer til samarbejdsudvalget og sender det sine konklusioner efter hvert møde.Artikel 3Samarbejdsudvalget består af repræsentanter for parterne.Hvis begge parter indvilliger heri, kan der i givet fald indhentes ekspertudtalelse om specifikke punkter på dagsordenen for underudvalgets møder.Artikel 4Formandskabet i underudvalget udøves på skift af parterne i overensstemmelse med samarbejdsudvalgets regler for skiftende formandskab[4].Artikel 5En tjenestemand fra Europa-Kommissionen og en regeringsembedsmand fra Georgien fungerer i fællesskab som faste sekretærer for underudvalget. Alle meddelelser vedrørende underudvalget fremsendes til dets faste sekretær.Artikel 6Underudvalget træder sammen, når parterne er enige herom, og når omstændighederne kræver det, efter skriftlig anmodning fra en af parterne og mindst en gang om året. Tid og sted for hvert møde fastsættes af parterne i fællesskab .Den anden parts sekretær svarer inden for en frist på 15 arbejdsdage efter modtagelsen af anmodningen om møde i underudvalget.I særligt hastende tilfælde kan der indkaldes til møde i underudvalget med kortere frist, hvis begge parter er enige herom.Før hvert møde underrettes formanden om den planlagte sammensætning af delegationerne for hver af parterne.De to faste sekretærer indkalder i fællesskab til underudvalgets møder efter aftale med sekretærerne for samarbejdsudvalget.Artikel 7Punkter til optagelse på dagsordenen skal indgives til den faste sekretær mindst 15 arbejdsdage forud for det pågældende møde. Al relevant dokumentation skal indgives til de faste sekretærer mindst 10 arbejdsdage forud for mødet.Der opstilles en foreløbig dagsorden på grundlag af ovennævnte punkter, som med den indsendte dokumentation fremsendes til samarbejdsudvalgets sekretærer og medlemsstaternes faste repræsentationer senest 5 arbejdsdage før underudvalgets møde. Under særlige omstændigheder og med begge de faste sekretærers skriftlige samtykke kan der tilføjes punkter på dagsordenen med kortere tidsfrist.Artikel 8Underudvalget kan på sine møder behandle alle de områder, der er opført i artikel 1.Artikel 9Møderne i underudvalget er ikke offentlige, medmindre der træffes anden afgørelse.Artikel 10Der udarbejdes et referat for hvert møde. En genpart af referatet og konklusionerne af hvert møde i underudvalget sendes til samarbejdsudvalgets sekretærer. Der sendes også genparter til medlemsstaternes faste repræsentation.[1] EFT L 205 af 4.8.1999, s. 1.[2] EFT L 297 af 18.11.1999, s. 38.[3] EFT L 297 af 18.11.1999, s. 38.[4] EFT L 297 af 18.11.1999, s. 38.